**SPLOŠNI POGOJI IN INFORMACIJE TURISTIČNE AGENCIJE SOLIS TURIZEM URŠKA PODGORŠEK S.P. (v nadaljevanju SOLIS TURIZEM)**

Splošni pogoji in informacije SOLIS TURIZMA so sestavni del vseh programov SOLIS TURIZMA in naročenih potovalnih storitev, povezanih potovalnih aranžmajev in turističnih paketov (v nadaljevanju turistični aranžma) med potnikom oziroma prijaviteljem ter SOLIS TURIZMOM in dopolnjujejo njun siceršnji dogovor.

**I. Prijava**

Potniki se prijavijo za potovanja, ki jih organizira SOLIS TURIZEM v naši poslovalnici MARIBORSKA CESTA 88, 3000 Celje (v nadaljevanju poslovalnica), ter v vseh pooblaščenih agencijah po Sloveniji.

Ob prijavi skleneta SOLIS TURIZEM kot organizator potovanja ali posrednik potovanja in potnik prijavni dokument, ki velja tudi kot potrdilo o potovanju. Če prijavlja potnike pravna oseba (kot prijavitelj), je to lahko tudi naročilnica ali pisno naročilo, ki pa morata biti potrjena s strani SOLIS TURIZEM.

Potnik mora ob prijavi priložiti vse podatke oz. listine, ki jih program zahteva, in plačati akontacijo. V kolikor potnik ne more priti osebno na prodajno mesto – v poslovalnico, velja tudi pisna prijava (po elektronski poti), akontacijo pa plača potnik na transakcijski račun SOLIS TURIZEM, nakar prejme po pošti dokument o prijavi.

Za svoje storitve zaračunavamo standardne rezervacijske stroške v višini 15€ po posamezni prijavnici za prodajo turističnih aranžmajev, kar je objavljeno na vidnih mestih v naši poslovalnici. Ob rezervaciji je potnik dolžan plačati akontacijo v višini 30% zneska skupne vrednosti pogodbe.

V primeru, da potnik ob prijavi ne navede pravilnih podatkov, je odgovoren SOLIS TURIZMU oziroma organizatorju potovanja za vso nastalo škodo po splošnih določilih o odškodninski odgovornosti, kot to določa Obligacijski zakonik (Uradni list RS, št. [83/2001](http://www.iusinfo.si/Objava/Besedilo.aspx?Sopi=0152              2001102500|RS-83|8345|4287|O|), [32/2004](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202004040200|RS-32|3802|1404|O|), [28/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006031700|RS-28|2920|1137|O|) - odl. US, [40/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007050700|RS-40|5537|2169|O|), [64/2016](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202016101400|RS-64|8910|2761|O|) - odl. US, [20/2018](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202018032700|RS-20|3007|865|O|), v nadaljevanju OZ).

**II. PRIJAVA PO TELEFONU ALI preko elektronske pošte**

V primeru, da se potnik prijavi po telefonu ali preko elektronske pošte se šteje pogodba za sklenjeno s posredovanjem plačila in dokazila o plačilu SOLIS TURIZMU.

**III. OPCIJA REZERVACIJE**

Potniku se lahko odobri opcija rezervacije, ki je glede na čas odhoda in število rezervacij do največ tri dni (dolžina opcije je odvisna od ponudnika potovalne storitve). Če potnik po poteku tega roka ne obvesti SOLIS TURIZMA, da odstopa od namere potovati, oziroma ne plača akontacije se šteje, da je potnik odstopil od namere potovati.

**IV. Plačilo**

Ob prijavi plača potnik akontacijo v višini 30% cene turističnega aranžmaja oz. toliko, kot je navedeno v programu ali po dogovoru. V kolikor ni v ponudbi drugače navedeno, se mora preostali del plačati najkasneje 14 dni pred odhodom.

**V. REZERVACIJA NA VPRAŠANJE OZIROMA NA POIZVEDBO**

Rezervacija na vprašanje oziroma na poizvedbo se izvede primeru, da SOLIS TURIZEM ali organizator potovanja v trenutku sklenitve pogodbe o potovanju oziroma pogodbe o turističnem aranžmaju ne moreta dokončno potrditi rezervacije. Potnik ob rezervaciji na vprašanje oziroma na poizvedbo vplača 50,00 EUR do 30 dni pred odhodom oz. 10% cene aranžmaja (30 do 15 dni pred odhodom) oz. 30% cene aranžmaja (od 15 dni do dneva odhoda). V primeru, da je takšna rezervacija potrjena s strani organizatorja potovanja v roku, ki ni daljši od treh dni, le ta potnika zavezuje. V primeru, da potnik odstopi od pogodbe, ima SOLIS TURIZEM pravico do povrnitve stroškov odpovedi potovanja, ki nastanejo v takšnem primeru. V primeru, da rezervacija na vprašanje oziroma na poizvedbo ni bila potrjena, se šteje kot da pogodba ni bila nikoli sklenjena.

**VI. Storitve, ki so vključene v ceno TURISTIČNEGA ARANŽMAJA**

V ceno turističnega aranžmaja so vključene vse tiste storitve, ki so navedene v programu in so dodatno navedene z izrazom »cena vključuje« ali »vključeno v ceno« ali z drugim podobnim izrazom. V lastnih programih SOLIS TURIZMA so običajno zajete vstopnine po programu, vodenje, prevoz s cestnimi pristojbinami in nastanitev, vse v skladu z navedbo v programu.

**ViI. Posebne storitve**

To so storitve, ki praviloma niso vključene v osnovno ceno in jih mora potnik plačati posebej. Sem sodijo doplačila za: turistično takso (v kolikor ni vključena v osnovno ceno in se plača direktno v hotelu), enoposteljno sobo, posebno prehrano, obiski nočnih lokalov s programom, dodatne vstopnine, izlete ali oglede... V primeru, da so k posameznem turističnemu aranžmaju razpisane tudi posebne oz. dodatne storitve, potnik posreduje želje po teh storitvah ob prijavi, doplača pa jih k osnovni ceni turističnega aranžmaja na prijavnem mestu. Med samim potovanjem lahko potnik doplača storitve, ki niso vključene v osnovno ceno, in posebne storitve (vstopnine, izlete...) predstavniku ali vodniku na potovanju oziroma v hotelu / apartmaju.

**VIiI. Cene**

Pri cenah, ki so navedene v tuji valuti, se upošteva srednji tečaj te valute pri Banki Slovenije na dan plačila, razen, če je v programu navedeno drugače. Organizator potovanja lahko v programu predvidi, da potnik plača storitve, ki bodo opravljene v tujini, neposredno tuji osebi in to na način, ki je predviden v programu.

V skladu z 57.d členom Zakona o varstvu potrošnikov (Uradni list RS, št. [20/1998](http://www.iusinfo.si/Objava/Besedilo.aspx?Sopi=0152              1998031300|RS-20|1293|815|O|), [25/1998](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%201998032800|RS-25|1660|1|P|) - popr., [23/1999](http://www.iusinfo.si/Objava/Besedilo.aspx?Sopi=0152              1999040800|RS-23|2489|1031|O|) - ZSVP, [110/2002](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002121800|RS-110|13152|5391|O|), [51/2004](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202004050700|RS-51|6777|2306|O|), [117/2004](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202004102900|RS-117|14138|4820|O|) - skl. US, [46/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006050500|RS-46|4956|1969|O|) - odl. US, [114/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006110900|RS-114|11833|4831|O|) - ZUE, [126/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007123100|RS-126|18733|6416|O|), [86/2009](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009103000|RS-86|11581|3804|O|), [78/2011](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011100500|RS-78|10063|3297|O|), [38/2014](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202014053000|RS-38|4109|1521|O|), [19/2015](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015032000|RS-19|1985|709|O|), [55/2017](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202017100600|RS-55|7061|2517|O|) - ZKolT, [31/2018](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202018050400|RS-31|4625|1409|O|), v nadaljevanju ZVPot) si SOLIS TURIZEM pridržuje pravico do zvišanja ali znižanja dogovorjene cene, če je po sklenitvi pogodbe prišlo do sprememb v menjalnem tečaju valut, povezanih s turističnim aranžmajem, cene prevoza zaradi spremembe cen goriva ali drugih virov energije, zaradi davkov ali pristojbin za potovalne storitve.

V primeru, ko zvišanje dogovorjene cene preseže deset odstotkov, ima potnik na podlagi 900. člena OZ pravico odstopiti od pogodbe, ne da bi moral povrniti škodo. O zvišanju cen obvesti SOLIS TURIZEM potnike pisno, vsaj 20 dni pred odhodom na potovanje.

**IX. POTNIKOVA Odpoved potovanja in sprememba rezervacije**

Potnik ima pravico do odpovedi potovanja in spremembe rezervacije. Odpoved potovanja in sprememba rezervacije se upošteva samo, če je bila posredovana s strani potnika na SOLIS TURIZEM v pisni obliki, pri čemer se šteje, da je SOLIS TURIZEM potnikovo odpoved potovanja oz,. Spremembo rezervacije prejel prvi naslednji delovni dan po dnevu, ko je prispela na SOLIS TURIZEM.

V kolikor potnik odpove potovanje, na katerega se je prijavil, je dolžan SOLIS TURIZMU povrniti stroške odpovedi potovanja. Stroški odpovedi potovanja zajemajo administrativne stroške v višini 12,50 EUR na napotnico oz. voucher (fiksni strošek) ter odstopnino (variabilni strošek).

Višina stroškov odpovedi potovanja v primeru potnikove odpovedi potovanja po Sloveniji in po državah Evropske unije je odvisna od preostalega časa do začetka potovanja, in sicer:

- od 45 do 30 dni pred odhodom odstopnina 10% cene aranžmaja  
- 29-22 dni pred odhodom odstopnina 30 % cene aranžmaja  
- 21-15 dni pred odhodom odstopnina 40 % cene aranžmaja  
- 14-8 dni pred odhodom odstopnina 60 % cene aranžmaja  
- od 7 dni do dneva odhoda in po odhodu odstopnina 100 % cene aranžmaja

- neudeležba potovanja brez odpovedi odstopnina 100 % cene aranžmaja

Za spremembo rezervacije do 30 dni pred odhodom je dolžan potnik plačati SOLIS TURIZMU 20 EUR.

Višina stroškov odpovedi potovanja v primeru potnikove odpovedi potovanja izven Slovenije in izven držav Evropske unije (medkontinentalna potovanja), je odvisna od preostalega časa do začetka potovanja (veljajo strožji pogoji)

- do 45 dni pred odhodom administrativni stroški 12,50€

- 44-30 dni pred odhodom odstopnina 20 % cene aranžmaja  
- 29-22 dni pred odhodom odstopnina 40 % cene aranžmaja  
- 21-15 dni pred odhodom odstopnina 60 % cene aranžmaja  
- 14-8 dni pred odhodom odstopnina 80 % cene aranžmaja  
- od 7 dni pred odhodom do dneva odhoda odstopnina 100 % cene aranžmaja  
- neudeležba potovanja brez odpovedi odstopnina 100 % cene aranžmaja

Za spremembo rezervacije do 45 dni pred odhodom je dolžan potnik plačati SOLIS TURIZMU 50 EUR.

V kolikor so v posameznem programu oziroma ponudbi pogoji za povračilo stroškov odpovedi potovanja drugače določeni, veljajo pogoji iz programa oziroma ponudbe.

V vseh primerih, ko je predmet pogodbe nakup letalskih vozovnic, ima SOLIS TURIZEM poleg stroškov stornacije in administrativnih stroškov tudi pravico do zadržanja rezervacijske pristojbine (TSC).

**x. ZAVAROVANJE RIZIKA ODPOVEDI POTOVANJA**

Če potnik ob prijavi predvideva, da bi pri njem ali v njegovi ožji družini lahko nastopile okoliščine, zaradi katerih bi moral odpovedati potovanje, lahko ob prijavi vplača storitev zavarovanja rizika odpovedi potovanja v višini 4,6 % vrednosti potovanja. Storitev zavarovanja rizika odpovedi zajema primer bolezni, nesreče ali smrti v ožjem družinskem krogu (zakonec, starši, otroci).

V primeru, ko potnik uveljavlja riziko odpovedi potovanja, je dolžan SOLIS TURIZMU v pisni obliki predložiti ustrezno dokumentacijo. V primeru, ko je zavarovalni primer iz naslova rizika odpovedi pri zavarovalnici ugodno rešen, se vrne dotlej plačani znesek, razen administrativnih stroškov.

**XI. ODPOVED POTOVANJA S STRANI ORGANIZATORJA POTOVANJA**

Organizator potovanja lahko odpove potovanje v primeru nezadostnega števila prijav ali v primeru višje sile. Minimalno število potnikov, potrebnih za izvedbo nekega programa, je vselej navedeno v programu. V teh primerih odpovedi potovanja, organizator potovanja ni dolžan plačati odškodninskih zahtevkov. Prav tako ima organizator potovanja pravico spreminjati program, če to narekujejo okoliščine tehnične narave (sprememba voznega rada, zasedenost hotelov, itd.).

Organizator potovanja je dolžan potnike o odpovedi obvestiti najmanj 7 dni pred predvidenem odhodom, če se za potovanje ne prijavi potrebno, v programu navedeno število potnikov, in jim vrniti celoten znesek vplačila.

**XII. OBVEZNOST ORGANIZATORJA POTOVANJA**

Organizator potovanja mora zastopati pravice in zahteve potnikov ter skrbeti za dobro in polno izvedbo storitev, ki so navedene v programu.

**XIII. REKLAMACIJE**

Reklamacije v primeru neskladnosti (pomanjkljivih storitev, storitev neustrezne kvalitete ali ob neupravičeni ne-izvedbi določenih ogledov oz. storitev na potovanju) morajo biti obvezno podane takoj na licu mesta oziroma brez nepotrebnega odlašanja vodniku, neposrednemu izvajalcu storitev, predstavniku oz. pooblaščeni lokalni agenciji. V primeru, da pride do neskladnosti, mora potnik nemudoma (isti dan) tudi pisno obvestiti SOLIS TURIZEM.

V kolikor se predmet reklamacije ne da odpraviti, je potnik dolžan še v času potovanja podati pisno pritožbo, ki mora biti potrjena s strani vodnika oz. predstavnika agencije (v kolikor bi takšna potrditev s strani vodnika ali predstavnika ne bi bila možna, je potrebno takoj obvestiti našo poslovalnico v Sloveniji). Organizator potovanja bo upošteval samo reklamacije, ki so ugotovljene na kraju samem, potnik pa vloži reklamacijo pisno v dveh mesecih od opravljene storitve na prodajnem mestu, kjer se je za potovanje prijavil. Organizator potovanja je dolžan potniku pisno odgovoriti v 8 dneh po sprejemu pritožbe. V primeru, da bi lahko bila reklamacija glede na vsebino rešena na kraju samem, potnik pa ni grajal napake na kraju samem, se šteje, da se je potnik strinjal s tako pomanjkljivo opravljeno storitvijo in je s tem izgubil pravico do vlaganja kasnejše pritožbe. Reklamacija mora biti utemeljena.

Potnik ima pravico do reklamacije pri organizatorju potovanja, v primeru, da je organizator potovanja SOLIS TURIZMEM, se poda reklamacija pisno (priporočeno po pošti ali po elektronski poti). Če potnik ni zadovoljen z odločitvijo organizatorja potovanja, ima pravico poiskati zaščito na pristojnem sodišču.

Odgovornost SOLIS TURIZMA kot organizatorja potovanja v primeru neskladnosti je limitirina do trikratnega zneska turističnega aranžmaja, kot to določa 1. odstavek b57.f člena ZVPot.

**XIV.PONUDBE V ZADNJEM HIPU ALI LAST MINUTE ARANŽMAJI**

Ponudbe v zadnjem hipu so posebna kategorija turističnih aranžmajev, kjer so potniku na razpolago zadnja razpoložljiva mesta v določenem kraju in v določeni kategoriji objekta. Odpoved last minute turističnega aranžmaja ni mogoča in ni mogoče zavarovanje z odstopnino. Reklamacije na ponudbe v zadnjem hipu niso možne na vsebino ponudbe, temveč le na navedeno kategorijo in navedene vključene storitve.

**XV. POTNE LISTINE**

Za potne liste in vizume skrbi potnik sam. Za določeno organizirano potovanje lahko za vizume poskrbi tudi organizator potovanja. V primeru, da potnik zaradi neurejenih dokumentov ne more odpotovati ali mora potovanje prekiniti, nosi sam vse stroške, kot če bi se potovanja udeležil.

Izguba dokumentov: če potnik na potovanju izgubi dokumente ali mu jih ukradejo in so nepogrešljivi za nadaljne potovanje ali vrnitev v domovino, si mora potnik na lastne stroške priskrbeti nove, glede urejanja formalnosti pa se za nasvete lahko obrne na vodnika oziroma na organizatorja potovanja.

**XVI. ZDRAVSTVENI PREDPISI**

Potnik ima pravico do zdravstvene zaščite doma in v tujini v obsegu in na način, ki je določen s predpisi Zavoda za zdravstveno varstvo na območju, kjer je potnik redno zdravstveno zavarovan. V državah brez konvencije o zdravstveni zaščiti nosi stroške zdravljenja sam. Za vstop v nekatere države je potrebno cepljenje, ki ga potnik mora opraviti. Informacije pridobi na Zavodu za zdravstveno varstvo. Na potovanju pa mora imeti s sabo veljavno mednarodno knjižnico z vpisanimi opravljenimi cepljenji.

**XVII. PRTLJAGA**

Organizator potovanja ne odgovarja za krajo prtljage in drugih dragocenosti na potovanju. V primeru kraje, izgube ali uničenja prtljage mora potnik skupaj s predstavnikom prevozne organizacije, hotela ali policije sestaviti zapisnik. Organizator potovanja je lahko samo posrednik med potnikom in prevoznikom/hotelirjem ali policijo, vendar brez vseh materialnih obveznosti. V primeru letalskih prevozov ima potnik pravico do brezplačnega prevoza do 20 kg prtljage na rednih linijah, pri charterskih prevozih pa do 15 kg prtljage (če ni drugače navedeno v progamu oz. navodilih pred potovanjem po pogojih letalskega prevoznika). Za vsak naslednji kg se mora doplačati razlika prevozniku na letališču.

**XVIII. LETALSKI PREVOZI**

Letalski prevozi so v celoti v pristojnosti posameznega prevoznika, zato za določene spremembe, ki nastajajo včasih kot posledica le tega, SOLIS TURIZEM ne prevzema odgovornosti. Še posebej pri ČARTERSKIH POLETIHse lahko zgodi, da se načrtovana ura poleta spremeni tudi tik pred odhodom. Kot organizator potovanja se bo SOLIS TURIZEM vedno potrudil najti najboljšo možno rešitev tudi v takem primeru, prerazporediti določene oglede, če bo to potrebno itd. Vendar pa potniki v taki situaciji za nastale spremembe ne morejo kriviti SOLIS TURIZMA in niso upravičeni do odškodnine v tej zvezi.

**XIX. VARSTVO OSEBNIH PODATKOV**

SOLIS TURIZEM Urška Podgoršek s.p. vse pridobljene osebne podatke o potnikih varuje skladno z Zakonom o varstvu osebnih podatkov (Ur. l. RS, št. 94/2007-UPB-1, v nadaljevanju: ZVOP-1) in UREDBA (EU) 2016/679 EVROPSKEGA PARLAMENTA IN SVETA z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).

Šteje se, da potnik s podpisom pogodbe skladno z 2. odst. 10. člena ZVOP-1 podaja soglasje za obdelavo osebnih podatkov za namen sklenitve in izpolnjevanja pogodbe. Potnik s sprejetjem teh splošnih pogojev hkrati podaja soglasje SOLIS TURIZMU za posredovanje osebnih podatkov pooblaščenim tretjim osebam ter soglasje, da se lahko potnikovi osebni podatki uporabijo za naslednje namene:

* komuniciranje v zvezi z naročniškim oz. (pred)pogodbenim razmerjem ter za izvajanje pogodbe;
* obdelovanje in hranjenje z namenom zagotavljanja pravic iz naslova opravljenih storitev;
* uporabo v primerih, ki jih določa zakon, ter v zvezi s pravnimi in drugimi postopki ali spori;
* reševanje morebitnih reklamacij ter za reševanje težav, vezanih na plačila;
* opravo zavarovanja strank pri zavarovalnicah, s katerimi pogodbeno sodeluje (Adriatic Slovenica d.d., Zavarovalnica Triglav d.d., Coris Assistance d.d...) ter za pomoč strankam pri reševanju morebitnih zavarovalnih primerov;
* razvijanje svojih storitev;
* izvajanje statističnih in tržnih analiz;
* sledenje klikom in odpiranjem e-mailov (zlasti za sledenje klikom na svoji spletni strani z namenom segmentacije strank ter prilagajanja vsebine emailov);
* obveščanje strank o svojih storitvah ter ponudbi po izbranih komunikacijskih kanalih in nanje vezanih aplikacijah;
* omogočanje personalizirane izkušnje;
* izvajanje nagradnih iger;
* prikazovanje prilagojenih oglasov na oglaševalskih platformah (Google in Facebook).

Če potnik takšnega soglasja ne želi podati, se lahko o tem izreče ob prijavi na potovanje.

**XX. INFORMACIJE**

Ustne informacije, ki jih dobijo potniki v poslovalnici, ne obvezujejo SOLIS TURIZMA bolj kot pisne navedbe v programu ali ponudbi. V primeru dvoma se vedno šteje za veljavno pisna informacija.

**XXI. OBRAZEC STANDARDNIH INFORMACIJ ZA POGODBE O PAKETNEM POTOVANJU**

Ponujena kombinacija potovalnih storitev je turistični paket v smislu zakona, ki ureja varstvo potrošnikov. Zato boste upravičeni do vseh pravic EU, ki veljajo za turistične pakete. SOLIS TURIZEM prevzema polno odgovornost za ustrezno izvedbo turističnega paketa v celoti. Poleg tega v skladu z zakonom, ki ureja varstvo potrošnikov, zagotavlja jamstvo, da se v primeru likvidnostnih težav povrnejo vaša plačila in zagotovi vaš povratek, kadar turistični paket vključuje prevoz.

V skladu z Zakonom o varstvu potrošnikov (ZVPot- H) vam SOLIS TURIZEM, kot potrošniku zagotavlja naslednje ključne pravice:

1. Prejeli boste vse bistvene informacije o potovalnih storitvah pred sklenitvijo pogodbe o paketnem potovanju.

2. Za ustrezno izvedbo vseh potovalnih storitev, vključenih v pogodbo, je vedno odgovorno vsaj eno podjetje. Od okoliščin posameznega primera je odvisno, ali lahko svoje zahtevke uveljavljate pri SOLIS TURIZEM ali drugem partnerskem podjetju.

3. Seznanjeni boste s telefonsko številko za nujne primere, oziroma vam bo na drugačen način omogočen kontakt z organizatorjem potovanja ali potovalno agencijo.

4. Imate pravico, da v razumnem roku in ob plačilu morebitnih dodatnih stroškov turistični paket prenesete na drugo osebo.

5. Cena turističnega paketa se lahko poveča le, če nastanejo posebni stroški (na primer cene goriva) in če je to izrecno določeno v pogodbi, v nobenem primeru pa ne pozneje kot 20 dni pred začetkom turističnega paketa. Če se cena poviša za več kot 8 odstotkov cene turističnega paketa, imate pravico, da odstopite od pogodbe. V primeru, da je v pogodbi predvidena možnost povišanja cene, imate pravico do znižanja cene, če pride do znižanja stroškov.

6. V primeru, da se znatno spremeni kateri koli od bistvenih elementov turističnega paketa, imate pravico, da odstopite od pogodbe brez plačila odstopnine in prejmete celotno povračilo vseh plačil. Če pride s strani odgovornega podjetja do odpovedi turističnega paketa pred njegovim začetkom, ste upravičeni do povračila plačil, kadar je to potrebno pa tudi do povračila škode.

7. V primeru izrednih okoliščin lahko pred začetkom odstopite od pogodbe brez plačila odstopnine, na primer, če v kraju potovanja nastanejo na primer resne varnostne težave, ki bi verjetno vplivale na turistični paket.

8. Imate pravico, da odstopite od pogodbe kadar koli pred začetkom turističnega paketa proti plačilu ustrezne in upravičene odstopnine.\*

9. Če bistvenih elementov turističnega paketa po njegovem začetku ni mogoče zagotoviti v skladu z dogovorom, vam bo brez dodatnih stroškov ponujen primeren nadomestni aranžma. V primeru, da storitve niso izvedene v skladu s pogodbo in to znatno vpliva na izvedbo turističnega paketa imate pravico brez plačila kakršne koli odstopnine\* odstopiti od pogodbe.

10. Imate pravico do znižanja cene in/ali povrnitve škode, kadar potovalne storitve niso izvedene ali so neustrezno izvedene.

11. V primeru težav vam SOLIS TURIZEM nudi vso potrebno pomoč.

12. V primeru, da bi imel organizator ali prodajalec potovanja, kadar zagotavlja jamstvo v primeru likvidnostnih težav, likvidnostne težave, se plačila povrnejo. Če ima organizator potovanja ali prodajalec potovanja, kadar zagotavlja jamstvo v primeru likvidnostnih težav, likvidnostne težave, ki vplivajo na izvedbo potovanja po začetku turističnega paketa in je v turistični paket vključen prevoz, se zagotovi vaš povratek. Če se izvedba storitev zavrne zaradi likvidnostnih težav se lahko obrnete na ta subjekt ali na pristojen organ.

*\*Odstopnina v tem primeru pomeni stroške odpovedi pogodbe skladno z V. točko teh Splošnih pogojev in informacij turistične agencije SOLIS TURIZEM.*

**XXII. SPLOŠNI POGOJI POSLOVANJA**

Potnik oziroma prijavitelj s podpisom teh splošnih pogojev in informacij oziroma z naročilom/sklenitvijo turističnega aranžmaja izrecno potrjuje, da je te splošne pogoje in informacije prebral, da jih razume in da se z njimi strinja.

Ti splošni pogoji in informacije so javno objavljeni na spletni strani SOLIS TURIZMA [www.solis-turizem.si](http://www.solis-turizem.si/) in v poslovalnici SOLIS TURIZMA in se potniku oziroma prijavitelju izročijo ob prijavi. Šteje se, da je potnik prejel te splošne pogoje in informacije takrat, ko je po telefonu po elektronski poti.

SOLIS turizem Urška Podgoršek s.p.

Celje, 01.07.2018